કાલાવડ તાલુકાના મકાજી મેઘપર (મંગલપુર) ગામમાં રહેતા રસીકભાઈ દામજીભાઈ જાવિયા ગુરુવારે બપોરે ગામમાં ચાલી રહેલી મતગણતરીના સ્થળેથી આવતા હતા ત્યારે પાછળથી ધસી આવેલી ર્સ્કોપિયો અને બોલેરો જીપમાંથી ૧ર જેટલા શખ્સો ઉતરીને રસીકભાઈને ઘેરી લીધા હતા અને મકાજી મેઘપર ગામના જ દિલુભા જામભા જાડેજા, અરવિંદસિંહ વેલુભા, જનકસિંહ કાનુભા, વનરાજસિંહ જામભા, સંજયસિંહ સરવૈયા, સંજયસિંહના નાનાભાઈ, હરપાલસિંહ નિરૃભા, વિજયસિંહ રણજીતસિંહ, વિપુલસિંહ વિક્રમસિંહ, કિશોરસિંહ લાખુભા, દાદુભા દેવુભા તથા મનિષ મંગાભાઈ ઉર્ફે મુન્ના નામના ૧ર શખ્સોએ રસીકભાઈને તે ગ્રામ પંચાયતની ચુંટણીમાં અમને કેમ મત આપ્યો નથી તેમ કહી ગાળો ભાંડી પાવડાના હાથા વડે હુમલો કર્યો હતો.